
  REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

U   I M E   R E P U B L I K E   H R V A T S K E

R J E Š E N J E

¸	Trgovački sud u Rijeci, po sucu pojedincu Danieli Korlević, odlučujući o prijedlogu vjerovnika trgovačkog društva AEDIFICO d.o.o. Mošćenička Draga, Ljube Mrakovčića 9, OIB 11147717693, kojeg zastupa punomoćnik Srđan Markiš odvjetnik u Rijeci, Pomerio 20, za otvaranje stečajnog postupka nad dužnikom VILA DRUZIN d.o.o. Rijeka, Riva 4, OIB 74082573244, dana 20. travnja 2016. donio je slijedeći

r i j e š i o    j e

	Odbacuje se prijedlog za otvaranje stečajnog postupka nad dužnikom VILA DRUZIN d.o.o. Rijeka, Riva 4, OIB 74082573244, kao nedopušten.

Obrazloženje
	
	Predlagatelj je 02. veljače 2016. godine podnio sudu prijedlog za otvaranje stečajnog postupka nad dužnikom trgovačkim društvom Vila Druzin d.o.o. Rijeka, Riva 4, OIB 74082573244.  
	Zaključkom od 23. veljače 2016. godine sud je pozvao podnositelja prijedloga da u roku od osam dana od dana primitka zaključka na račun ovoga suda plati dodatni iznos predujma u visini od 10.000,00 kn, pod prijetnjom odbacivanja prijedloga.
	Podnositelj prijedloga je podneskom od 07. ožujka 2016. godine zatražio od suda produljenje roka za postupanje po zaključku od 23. veljače 2016. godine za daljnjih osam dana uz obrazloženje da je zastupnik po zakonu podnositelja prijedloga trenutno u inozemstvu radi neodgodivih poslovnih obveza.
	Rješenjem od 30. ožujka 2016. godine sud je odbacio prijedlog predlagatelja za produljenjem roka za postupanje po zaključku suda od 23. veljače 2016. godine.
	Naime, rok za uplatu dodatnog iznosa predujma je zakonski rok i ne može se produžiti, već protekom toga roka nastupa prekluzija, što znači da propuštanje radnje vezane za rok dovodi do gubitka prava na naknadno poduzimanje radnje.
	Prema odredbi čl.114. st.5. Stečajnog zakona (NN 71/15, dalje: SZ-a) ako podnositelj prijedloga za otvaranje stečajnog postupka nije uplatio predujam iz stavka 1. ovoga članka, sud će prijedlog odbaciti kao nedopušten.
	Kako dakle, predlagatelj nije u zakonskom roku uplatio iznos dodatnog predujma u visini od 10.000,00 kn na kojega je pozvan zaključkom suda od 23. veljače 2016. godine, valjalo je temeljem citiranih zakonskih propisa riješiti kao u izreci. 
 
U Rijeci, 20. travnja 2015. godine
							             	   Sudac
							                        Daniela Korlević 

UPUTA O PRAVNOM LIJEKU:
Protiv rješenja dopuštena je žalba. Žalba se izjavljuje u roku osam dana istekom osmoga dana od dana objave pismena na mrežnoj stranici e-Oglasne ploče sudova. Žalba se podnosi putem ovoga suda u dva istovjetna primjerka, a o žalbi odlučuje Visoki trgovački sud Republike Hrvatske.



DNA:
- predlagatelju po pun.
- e-Oglasna ploča

U Rijeci, 20.4.2016. g.

sudac
Daniela Korlević

